Vera Kuzmina

Vera Kuzminichna Kuzmina (bir-Russu: Вера Кузьминична Кузьмина; 16 ta' Novembru 1923 – 22 t'Ottubru 2021) kienet attriċi Sovjetika u Russa/Ċuvaxx tat-teatru. Kisbet il-premju Artista tal-Poplu tal-URSS fl-1980.

 Bijografija 
Kuzmina twieldet fir-raħal ta' Yanshikhovo-Norvashi (issa fid-Distrett Yantikovsky, Chuvashia, ir-Russja) fis-16 ta' Novembru 1923. Matul il-Gwerra Patrijottika l-Kbira (1941–1943), ħadmet fil-qtugħ tas-siġar viċin ta' Smolensk, fir-reġjun ta' Moska. Iggradwat mill-Istitut tal-Arti tat-Teatru tal-Istat ta' Lunacharsky f'Moska, fejn l-ewwel għalliem kien l-attur tat-Teatru tal-Arti ta' Moska M. M. Tarkhanov.

Mill-1947 serviet fit-Teatru Ċuvaxx K. V. Ivanov tad-Drama Akkademiku f'Cheboksary, fejn kienet attriċi ewlenija. Kellha aktar minn 100 rwol fuq il-palk. Għal aktar minn 60 sena ta' xogħol fit-teatru, tat ħajja lil diversi klassiċi Russi u barranin, kif ukoll xogħlijiet Ċuvaxxi ta' letteratura u drama nazzjonali fuq il-palk. Bosta mir-rwoli tagħha huma ta' omm, fosthom "Black Bread" ta' Ilbekov, "Bloody Wedding" ta' F. Garcia Lorca, "Siberian Division" u "The Cuckoo Cooks Everything" ta' Terentyev, "Narspi" ta' Ivanov, "Aidar" ta 'Osipov, "Blackberries Along the Fence" ta' Boris Cheendykov u ħafna oħrajn.

Kuzmina ħadmet fuq ir-radju, fejn qrat diveri poeżiji, stejjer qosra u rumanzi, u ħadet sehem f'produzzjonijiet televiżivi u fuq ir-radju. Mill-1952, kellha sehem fid-doppjaġġ ta' aktar minn 300 film fil-lingwa Ċuvaxx. Kienet il-president tal-fergħa Ċuvaxx tal-Fondazzjoni Kulturali Sovjetika għal numru ta' snin.

Fl-1994, inġibed dokumentarju "The Cycle of Time" dwar xogħolha bħala attriċi, u nħadem fuq skript ta' Alekseev ("Chuvashcinema" and the Kazan Newsreel Studio).

 Ħajja personali u mewt 
Kuzmina kienet miżżewġa lil Pyotr Khuzangai (1907–1970), poeta Ċuvaxx. Kellha żewġt itfal, tifel u tifla. Binha, Atner Khuzangai (imwieled fl-1948), huwa filologu u kritiku letterarju magħruf.

Mietet fl-età ta' 97 sena wara marda twila f'Shupashkar fit-22 ta' Ottubru 2021.

 Premji 
 Artista tal-Poplu tal-URSS fl-1980  
 Rebbieħa tal-Premju Statali ta' Ċuvaxx ASSR (1991)
 Ordni "Għall-Mertu lill-Patrija" klassi IV (1999)Digriet tal-President tar-Russja fl-13 ta' November 1999 Nru. 1504
 Ċittadin Onorarju tar-Repubblika Ċuvaxx (2003)
 Ordni tal-Unur (2014)
 Premju Nazzjonali "[[Maskra tad-Deheb (Premju Russu)|Maskra tad-Deheb]" tat-Teatru Russu  (2018)

 Referenzi 

 Ħoloq Esterni
 Биография на сайте Чувашского ГАДТ им. Иванова
 Вера Кузьмина: Люблю путешествия и детективы //  Советская Чувашия. 20 ta' Novembru 2008

Kategorija:Twieldu fl-1923
Kategorija:Mietu fl-2021
Kategorija:Atturi Sovjetiċi
Kategorija:Attivisti Sovjetiċi